钦定古今图书集成/明伦汇编/闺媛典/第277卷 > 皇清十 > 柯启祯妻吴氏
## 钦定古今图书集成/明伦汇编/闺媛典/第277卷 > 皇清十 > 柯启祯妻吴氏

按《武昌县志》：“吴氏，西乡吴如干女，庠生柯启祯妻，梅实之长媳也。氏失怙恃，年十四适祯，十六生钺。甫二月，祯以疹毒亡，氏恸极，誓从死。时祖姑年老，姑又多疾，子呱呱在抱，众以是劝之，乃已。自是永屏芗泽，虽娣姒姑姊相聚无笑语声，槁项黄馘，若老妪然。钺渐长，教之极严。及娶妇，治家有法，闺门肃睦，内外斩斩，三十。年如一日。”